280राजवाड़ा, इन्दौर
280सुखनिवास पैलेस

इन्दौर रियासत, जिसे होल्कर रियासत भी कहा जाता है, ब्रिटिश राज के दौरान भारत का एक मराठा रियासत था। उसके शासक होलकर राजवंश के थे और मध्य भारत एजेंसी के अधीन था। इन्दौर रियासत को 19 गन सैल्यूट (21 स्थानीय स्तर) प्राप्त था।

इन्दौर रियासत, वर्तमान-भारतीय राज्य मध्य प्रदेश में स्थित था। रियासत की राजधानी इन्दौर शहर थी। रियासत का क्षेत्रफल 24,605 किमी था और 1931 में इसकी आबादी 1,325,089 थी; इन्दौर के अलावा अन्य महत्वपूर्ण शहरों में महेश्वर, रामपुरा, खरगोन, महिदपुर, बड़वाह और भानपुर थे। यहाँ कुल 3,368 गांव भी थे।   .     . :  , 1908.

इतिहास
शहर में बढ़ती व्यावसायिक गतिविधियों के कारण 1720 को, स्थानीय परगना का मुख्यालय कांपेल से इंदौर स्थानांतरित कर दिया गया। 18 मई 1724 को, निजाम ने क्षेत्र से चौथ (करों) को इकट्ठा करने के लिए मराठा पेशवा बाजीराव प्रथम के अधिकारों को स्वीकार कर लिया। 1733 में, पेशवा ने मालवा पर पूर्ण नियंत्रण ग्रहण कर लिया और अपने सेनापति मल्हारराव होलकर को प्रांत का सुबेदार के तौर पर नियुक्त कर दिया।

29 जुलाई 1732 को, पेशवा बाजीराव प्रथम ने 28 और अर्ध परगनाओं को होलकर वंश के संस्थापक मल्हारराव होलकर को सौंप कर होलकर रियासत को मान्यता दे दी। मल्हारराव की पुत्रवधु अहिल्याबाई होलकर ने रियासत की राजधानी को 1767 में महेश्वर में स्थानांतरित कर दी, लेकिन इन्दौर एक महत्वपूर्ण वाणिज्यिक और सैन्य केंद्र बना रहा। तीसरे आंग्ल-मराठा युद्ध में होलकर शासकों की हार के बाद, 6 जनवरी 1818 को अंग्रेजों के साथ एक समझौता हुआ और इंदौर रियासत, ब्रिटिश संरक्षक बन गया। होलकर वंश अपने दिवान (मुख्यमंत्री) तात्या जोग के प्रयासों के कारण इन्दौर को एक राजसी रियासत के रूप में शासन करने में सक्षम रहा।

3 नवंबर 1818 को राजधानी महेश्वर से पुनः इंदौर स्थानांतरित कर दिया गया, और इंदौर रेजीडेंसी, ब्रिटिश नागरिक के लिये एक राजनीतिक आवास, शहर में स्थापित किया गया। बाद में इंदौर की स्थापना ब्रिटिश मध्य भारत एजेंसी के मुख्यालय के रूप में की गई। 1906 में शहर में बिजली की आपूर्ति शुरू हुई, और फायर ब्रिगेड की स्थापना 1909 में में की गई। 1918 में, शहर का पहला मास्टर प्लान, विख्यात वास्तुकार और शहर के योजनाकार पैट्रिक गेड्स द्वारा तैयार किया गया था।

महाराजा तुकोजीराव होल्कर द्वितीय (1852-86) की अवधि के दौरान इंदौर में योजनाबद्ध विकास और औद्योगिक विकास के लिए प्रयास किए गए थे। 1875 में रियासत में शुरू की गई रेलवे के कारन इंदौर में महाराजा शिवाजीराव होल्कर, तुकोजीराव होलकर तृतीय और महाराजा यशवंतराव होलकर के शासनकाल के दौरान व्यापार काफी फला-फुला।

1926 में, महाराजा तुकोजी राव तृतीय होलकर, एक नर्तक और उसके प्रेमी से जुड़े हत्या के मामले में जुड़े होने के बाद अपने पद से त्याग दे दिया था।

स्वतंत्रता के बाद
1947 में भारत की स्वतंत्रता के बाद, इंदौर रियासत, कई पड़ोसी रियासतों के साथ-साथ भारत में शामिल हो गया। रियासत के अंतिम शासक यशवंतराव होलकर द्वितीय ने 1 जनवरी 1950 को भारतीय संघ में विलय संधि पर हस्ताक्षर किए। रियासत के क्षेत्र, भारत के मध्य भारत राज्य का हिस्सा बन गये।

शासक
इन्दौर के राजाओं ने "होलकर महाराजा" की पदवी ग्रहण की हुई थी। ब्रिटिश अधिकारियों द्वारा राज्य के शासकों को 19 बंदूक की सलामी प्रदान की गई थी।

शासक (होलकर महाराजा)
 नाम  जन्म  मृत्यु  शासनकाल मल्हारराव होलकर  1694  1766  1731  20 मई 1766 मालेराव होलकर  1745  1767  20  1766  5  1767 अहिल्याबाई होलकर, राज्य-संरक्षक  1725  1795   1767  13  1795 तुकोजीराव होलकर  1723  1797  13 अगस्त 1795  29 जनवरी 1797(अप्रैल 1767 से सह-शासक के रूप में भी सूचीबद्ध) काशीराव होल्कर  ?  1808  29 जनवरी 1797  जनवरी 1799 खांडेराव होलकर  1798  1806  जनवरी 1799  1806 यशवंतराव होलकर  1776  1811  1806  27 अक्टुबर 1811(जन. 1799 से राज्य-संरक्षक)  मल्हार राव तृतीय होलकर  1801  1833  नवम्बर 1811  27 अक्टुबर 1833 महारानी तुलसी बाई, राज्य-संरक्षक  ?  1817  नवम्बर 1811  20  1817 मार्टंडराव होलकर  1830  1849  27 अक्टुबर 1833   2 फरवरी 1834 हरिराव होलकर  1795  1843  2 फरवरी 1834  24 अक्टुबर 1843 खांडेराव द्वितीय होलकर  1828  1844  24 अक्टुबर 1843  17 फरवरी 1844 महारानी माजी, प्रथम राज्य-संरक्षक  ?  1849  24 अक्टुबर 1843  17 फरवरी 1844 तुकोजीराव द्वितीय होलकर(नाइटेड 25 जून 1861)  1835  1886  27 जुन 1844  17 जुन 1886 महारानी माजी, द्वितीय राज्य-संरक्षक  ?  1849  27 जुन 1844  सितम्बर 1849 शिवाजीराव होलकर(नाइटेड 30 जून 1887)  1859  1908  17 जुन 1886  31 जनवरी 1903 तुकोजीराव तृतीय होलकर(नाइटेड 1 जन. 1918)  1890  1978  31 जनवरी 1903  26 फरवरी 1926 यशवंतराव द्वितीय होल्कर(नाइटेड 1 जन. 1935)  1908  1961  26 फरवरी 1926  15 अगस्त 1947 उषा देवी होलकर,  1961  वर्तमान 
चित्र दीर्घा

इन्हें भी देखें
होलकर
मराठा
मराठा साम्राज्य
ब्रिटिशकालीन भारत के रियासतों की सूची
मध्य भारत एजेंसी
भारत का राजनीतिक एकीकरण

सन्दर्भ

बाहरी कड़ियाँ

सांता एना के सबसे अमीर निवास, इंदौर के महाराजा
इंदौर का शाही परिवार

 

श्रेणी:मध्य प्रदेश की रियासतें
श्रेणी:इंदौर ज़िला